Discuție între Krystsina Tsimanouskaya și antrenorul ei: "Asta nu se va termina bine pentru mine. / Cere-ți scuze de la ministru. Asta se cere. Nu te speriem, doar te rugăm".
Pe YouTube a fost postat un clip în care Krystsina Tsimanouskaya vorbește cu antrenorul echipei de atleți din Belarus. Antrenorul încearcă să o convingă să plece acasă. Un reprezentant al delegației din Belarus îi spune: "Tu ai făcut o prostie și sper că înțelegi asta și acum ar trebui să rezolvi situația". Krystsina Tsimanouskaya, atleta pe care Lukașenko a încercat să o răpească de la Jocurile Olimpice Tokyo 2020, a declarat duminică, 1 august 2021, că nu vrea să se întoarcă acasă.
Pe YouTube a apărut un clip în care atleta Krystsina Tsimanouskaya vorbește cu antrenorul echipei de atleți din Belarus. Acesta încearcă să o convingă să se întoarcă acasă, întrebând-o dacă crede că în Japonia îi va fi mai bine.Antrenorul îi mai spune că ar trebui să-l sune pe ministru, să-și ceară scuze. Astfel, ministrul ar fi de partea ei și nu i se va întâmpla nimic la întoarcerea acasă. Krystsina Tsimanouskaya, în dialog cu antrenorul principal al echipei de atletism din BelarusKrystsina Tsimanouskaya: Eu cred că asta nu se va termina cu bine pentru mine.Antrenor: Crezi că dacă rămâi aici o să-ți fie mai bine?Krystsina Tsimanouskaya: În orice caz, se va termina altfel.Antrenor: Nu, crede-mă pe mine, nu. Te asigur că vei fi în siguranță acasă și nu se va întâmpla nimic rău cu tine. Mă jur pe copiii mei. Ar fi bine să-ți ceri scuze de la ministru. El ar putea fi de partea noastră în orice situație, să spună că ai sunat și ți-ai cerut scuze. Tu ai făcut un lucru mare, un prim pas. Acum trebuie să faci al doilea pas. Asta se cere. Noi nu te speriem, noi doar te rugăm.Krystsina Tsimanouskaya: Voi credeți că eu o să mă întorc acasă și o să mai vreau să mă antrenez, chiar dacă voi mă lăsați.Antrenor: Cui și ce vrei să demonstrezi?Krystsina Tsimanouskaya: Nu demonstrez nimic nimănui, vreau doar să alerg.